Мы махуэхэм
ЩэкIуэгъуэм и 12, махуэку
ФIагъым и дунейпсо махуэщ
Пневмонием (тхьэмбыл узыфэм) ебэныным и дунейпсо махуэщ
Урысейм и ХъумапIэ банкым и лэжьакIуэхэм я махуэщ
Урысейм шынагъуэншагъэр къызэгъэпэщынымкIэ и IэнатIэм и IэщIагъэлIым и махуэщ
Азербайджан Республикэм и Конституцэм и махуэщ
1472 гъэм Урысейм и ГербыщIэр — щхьитI зыфIэт бгъэр зытетыр – къащтащ.
1982 гъэм КПСС-м и ЦК-м и Секретарь нэхъыщхьэу хахащ Андропов Юрий.
Совет, урысей актрисэ, уэрэджыIакIуэ, СССР-м и цIыхубэ артисткэ Гурченкэ Людмилэ къызэралъхурэ илъэс 80 ирокъу.
Пианисткэ Iэзэ, КъБР-м щIыхь зиIэ и артисткэ Бэрсокъуэ Еленэ къыщалъхуа махуэщ.
Иорданием щыщ къэрал, жылагъуэ лэжьакIуэ, философием и доктор, профессор, ЩIДАА-м и академик, томий хъу «Адыгэ тхыдэ щIэнгъуазэр» хьэрыпыбзэкIэ къыдэзыгъэкIа Бацэжь (Мамсыр) Мухьэмэд-Хъер и ныбжьыр илъэс 79-рэ ирокъу.
Къэрал къулыкъущIэ, УФ-м ухуэныгъэмрэ псэупIэ-коммунальнэ хозяйствэмкIэ и министр Мень Михаил и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 9 – 12, жэщым градуси 4 — 5 щыхъунущ.
ЩэкIуэгъуэм и 13, мэрем
Нэфхэм я дунейпсо махуэщ
Урысейм радиацэм, химическэ, биологическэ Iэщэхэм зыщыхъумэным тегъэпсыхьа и дзэхэм я махуэщ
1758 гъэм Москва и лъабжьэр щагъэтIылъащ Япэ медицинэ институтым (иджыпсту Сеченов И. М. и цIэр зэрихьэу Москва дэт медицинэ академиерщ).
1851 гъэм Москварэ Санкт-Петербургрэ зэпызыщIэ Николаевскэ (иджы Октябрьскэ) гъущI гъуэгур ятащ.
1872 гъэм дунейм къытехьащ Толстой Лев и «Азбука»-м и япэ къыдэкIыгъуэр.
1918 гъэм Рязань къалэм къыщызэрагъэпэщащ хьэуа-десантыдзэхэм я унафэщIхэр щрагъэджэну училищэр.
Шотландием щыщ тхакIуэ, усакIуэ, «Остров сокровищ» роман цIэрыIуэр зи IэдакъэщIэкI Стивенсон Роберт къызэралъхурэ илъэси 165-рэ ирокъу.
АР-м и цIыхубэ сурэтыщI, Адыгей Республикэм и Гербыр зыщIа Мерэтыкъуэ Долэт къызэралъхурэ илъэс 86-рэ ирокъу.
ЗэдзэкIакIуэ, радиожурналист Мэремкъул Ларисэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 8 — 13, жэщым градуси 3 — 6 щыхъунущ.
